stanford-oval/wikipedia huggingface dataset:
פותחן
פותחני קופסאות

פותחנים אלה מגוונים יותר מפותחני הבקבוקים מבחינות רבות. חלק מהפותחנים האלה מיועדים לשימוש חד פעמי וחלק לשימוש רב פעמי. חלק קלים ונישאים וחלק כבדים ומקובעים לקיר או לשולחן העבודה.
פותחן ששובר את קופסת השימורים או פחית השתייה במקום בו מצוי חריץ, על ידי כיפוף חלק מהמתכת. פותחן זה הוא על פי רוב חד פעמי ומחובר אל האריזה שאותה הוא צריך לפתוח. פותחן נפוץ יחסית. בחלק מהמקרים הפותחן וחלק הפחית שהוסר לשם הפתיחה אינם מתנתקים מהפחית כדי שהקצוות החדים של החלק שהוסר לא יהפכו לפריטי אשפה חדים ובלתי בטיחותיים.
פותחן שמסיר פס מתכת מהיקף הפחית על ידי ליפוף פס זה סביב עצמו כשמסובבים אותו. פותחן זה הוא חד פעמי ומחובר אל האריזה אותה הוא אמור לפתוח. פותחן נדיר יחסית
פותחן שחותך את שולי עיגול המתכת שבראש קופסת שימורים גלילית. פותחן שעושה פעולה זו הוא פותחן נפוץ ביותר ובא בשלל צורות, מבנים וגדלים. הגיוון במבני הפותחנים מהסוג הזה מקל את התאמתם לסביבת העבודה שלהם ולגודל הקופסאות שהם פותחים.
מחורר ומנוף - עשוי להיות חד פעמי, טוב לשימושים אחדים או רב פעמי. פותחן כזה שפותח קופסאות בודדות בפיקניק יהיה עשוי מפיסת מתכת קטנה זוויתית עם קצה חד אחד. אחרים יכילו ידית אחיזה נוחה ויהיו רב שימושיים, אם כי עדיין קלים וניידים.
מצמיד פחיות עם סכין מסתובב - אינו חד פעמי. לעיתים קל ונייד. פותחן שפותח קופסאות גדולות ורבות במטבח של מסעדה גדולה יהיה גדול, מקובע לשולחן ויכיל מגנטים לקיבוע הקופסה, גלגלי שיניים ומנוע חשמלי.
פותחן שחותך את שולי מעטפת גליל המתכת שבראש קופסת שימורים גלילית. פותחן נדיר ביותר ובלתי בטיחותי משום שהוא מותיר קצוות חדים לחלקה של הפחית הנותר בידי המשתמש.
פותחן שמבקע חור משולש בעיגול המתכת שבראש קופסת מתכת גלילית שבה שמור מיץ או שמן מנוע. חלק מהפותחנים האלה מכילים גם משפך. מומלץ לבקע שני חורים בראש קופסה – אחד ליציאת הנוזל והשני לכניסת אוויר למניעת יצירת ואקום בתוך הקופסה שיקשה על הוצאת הנוזל ממנה.
פותחנים משולבים (ראו למעלה)
אתגרים בעיצוב

בטיחות – הפותחן מחליף כלים פחות בטיחותיים ממנו שיכולים גם הם לפתוח קופסאות ובקבוקים, כגון סכין או צבת. כלים אלה עשויים לפצוע את המשתמש בהם או לשבור את האריזות הנפתחות ביתר קלות כשהם משמשים בתפקיד זה. ועדיין, לרבים מהפותחנים חייבים להיות חלקים חדים שיש באופן המקטין ככל האפשר את סיכון הפציעה למשתמש או שהם יוצרים חלקים חדים מהאריזה הנפתחת. חלקים חדים של אריזה פתוחה עשויים לפצוע את המשתמש או להפוך לפריטי אשפה חדים הפוצעים עוברי אורח כשהם מושלכים שלא במקומם או שפוצעים אנשים וחיות שמחטטים באשפה.
עיצוב אוניברסלי – רבים מהפותחנים קשים לתפעול בידי אנשים איטרי יד ימינם או שאינם נגישים למי שידיו חלשות או שהקואורדינציה העדינה שלו אינה מוצלחת (למשל מחמת הזקנה).
פותחן בקבוקים
חולץ פקקים
פותחן קופסאות שימורים המכיל סכין עגול מסתובב
פלסיובאטיס

| פלסיובאטיס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: בטאי תהומות
סוג:: Plesiobatis
מין:: פלסיובאטיס
שם מדעי
 Plesiobatis daviesi ‏Jr., 1967
תחום תפוצה


פלסיובאטיס (שם מדעי: Plesiobatis daviesi) הוא מין דג סחוס מסדרת הטחנאים והוא המין היחיד במשפחה בטאי תהומות (Plesiobatidae). הוא מצוי ברחבי האזור האינדו-פסיפי באוקיינוס בעומק 275–680 מטרים. מין זה הוא קרוב של הטריגוניים, אך לא קשור אליהם.
בטאי זה מגיע לאורך 1.5 מטרים ולרוחב סנפירים של 2.7 מטרים. משקלו של הפרט הכי גדול מגיע ל-118 קילוגרם. צבע החלק העליון סגלגל עם בטן בהירה, והוא בעל חוטם מוארך וסנפירים מעוגלים המקיפים את כל אורכו למעט הזנב וזוג סנפירי שת קטנים. הזנב דק ומכיל עוקץ ארסי, ומתחת לראש ישנו פה גדול בעל שיניים קטנות. הוא משריץ צאצאים חיים בעומק הים.
הוא מצוי הן על קרקעית הים והן בשחייה במים, אך לא קרוב מדי לפני הים, שם שורצים טורפים רבים. הוא ניזון מסרטנים, דיונונים ודגי גרם שהוא בולע במהירות. אין למין טורפים רבים, אך הכריש קמוט-שפה (Dalatias licha) נצפה בציד של בטאי אחד. לעיתים דגים אותו דייגים, אך לא נשקפת למין סכנה גדולה.
הערות שוליים

↑  פלסיובאטיס באתר הרשימה האדומה של IUCN
פיקוק (כוכב)

| --- | --- |
   
 מיקומו של פיקוק בקבוצת טווס
 נתוני תצפית
 קבוצת כוכבים:  טווס
 שמות נוספים:  α בטווס
 סוג:  תת-ענק כחול
 בהירות נראית:  1.94
 סיווג ספקטרלי:  B2 IV
 עלייה ישרה:  20ʰ 25ᵐ 38.85705ˢ מילי-שניות קשת בשנה
 נטייה:  ‏06.3230″ ‏44′ ‏56°‏- מילי-שניות קשת בשנה
 מאפיינים פיזיים
 בהירות מוחלטת:  1.80-
 מרחק:  7 ± 183  שנות אור 2.15±56.11  פארסק
 רדיוס:  4.4 רדיוסי שמש
 מסה:  5-6 מסות שמש
 עוצמת הארה:  פי 450 מהשמש
 טמפרטורה:  18,700 K
 מהירות סיבוב:  39 ק"מ/שנייה
 מהירות רדיאלית:  2±3.9 קילומטר לשנייה
 היסט:  18.24±0.52 אלפיות של שניות קשת
 מערכת
 כוכבים נלווים:  פיקוק B
פיקוק (באנגלית: Peacock - "טווס" - או α בטווס) הוא הכוכב הבהיר ביותר בקבוצת הכוכבים טווס ואחד הכוכבים הבהירים בשמים. הכוכב לא היה מוכר בעת העתיקה ושמו הופיע רק בשנות ה-40 של המאה ה-20 באלמנך הניווט של האדמירליות הבריטית, ככל הנראה כעזר לניווט בחצי הכדור הדרומי. השם ניתן לו בשל היותו הכוכב הבהיר היחיד בקבוצת טווס וככל הנראה כונה עוד קודם לכן "כוכב הטווס" (The Peacock Star).
תכונות

פיקוק הוא תת-ענק כחול מסוג ספקטרלי B2 הנמצא במרחק כ-180 שנות אור מכדור הארץ. מסתו של פיקוק יותר מ-5 מאסות שמש ורדיוסו גדול מפי 4 רדיוסי שמש. הטמפרטורה על פניו גבוהה מאוד - 18,700 קלווין כך שבעוד עוצמת הארתו באור נראה גדולה פי 450 מן השמש, בצירוף הקרינה העל-סגולה הוא מאיר פי 2,100 ממנה. נראה שהכוכב סיים את שלב היתוך המימן בליבתו והוא בתחילתו של תהליך התנפחות והתקררות שיהפכו אותו לענק אדום וככל הנראה לאחר מכן לננס לבן מסיבי.
מדידות ספקטרוסקופיות מראות שפיקוק הוא כוכב כפול עם בן זוג עמום וקטן יותר, המקיף אותו בזמן הקפה של 11.8 ימים ובמרחק של כחמישית יחידה אסטרונומית - כמחצית המרחק של כוכב חמה מהשמש. בשל הקרבה הרבה לא ניתן למדוד את תכונותיו, אך ככל הנראה מדובר בכוכב הסדרה הראשית כחול מסוג ספקטרלי B0-1.
פלסי

גרניט מפארק יוסמיטי, דוגמה לפלסי
פלסי (Felsic) הוא כינוי בגאולוגיה למינרלים סיליקטיים, מגמה, סלעי תהום וסלעי פרץ שבהם יש ריכוזים גבוהים של יסודות קלים כדוגמת צורן, חמצן, אלומיניום, נתרן ואשלגן. המונח הוא הלחם של תחיליות המילים פלדספט (פצלת השדה) וסיליקה, והוא נטבע בתחילת המאה ה-20.
צבעם של מינרלים פלסיים הוא בדרך כלל בהיר והם בעלי משקל סגולי קטן מ-3. מינרלים יוצרי סלעים פלסיים נפוצים כוללים את הקוורץ, המוסקוביט, האורתוקלז והפלגיוקלז העשיר בנתרן. הסלע הפלסי הנפוץ ביותר הוא הגרניט. מבחינה כימית מצויים הסלעים הפלסיים בקצה אחד של ספקטרום הסלעים כשבקצה השני מצויים הסלעים העשירים בברזל ובמגנזיום המכונים סלעים מאפיים ואולטרה-מאפיים.
המונח "סלע חומצי", שנעשה בו לעיתים שימוש כמילה נרדפת ל"סלע פלסי" מתייחס כיום לסלע פרץ שבו יש תכולת סיליקה גבוהה במיוחד (מעל ל-63% של SiO2 ממשקל הסלע), כדוגמת ריוליט. במונח "סלע חומצי" נעשה שימוש נרחב בספרות הגאולוגיה הישנה והוא נחשב כיום ארכאי. המונחים "סלע בסיסי" ו"סלע חומצי" התבססו על רעיון שגוי שמקורו במאה ה-19 שמקור כל הצורן בסלעים הוא בחומצה צורנית.
ללבה פלסית, לפני שהתקררה, יש צמיגות גבוהה יותר מלבה מאפית בשל תכולת הסיליקה הגבוהה שבה. מים וחומרים נדיפים אחרים משתחררים לאט יותר ובבת אחת בהשוואה ללבה מאפית, לכן התפרצויות של הרי געש הבנויים מלבה פלסית סוערות בהשוואה להתפרצויות של לבה מאפית. רוב הרי הגעש הפולטים לבה פלסית הם הרי געש יבשתיים, לדוגמה הוזוב.
מיון סלעים פלסיים

על מנת שסלע יוגדר כפלסי הוא חייב להכיל לפחות 75% מינרלים פלסיים, כלומר קוורץ, אורתוקלז ופלגיוקלז. סלעים המכילים יותר מ-90% מינרלים פלסיים ניתן גם לכנות "סלעים לויקוקרטיים" (מיוונית "בעלי גוון בהיר").
פלסיט הוא מונח מפטרולוגיה, שבו נעשה שימוש בעת מיון ראשוני בשדה, לתיאור סלע געשי, דק־גרגיר (אפינטי), בעל גוון בהיר שיסווג בצורה מדויקת יותר לאחר שישלח למעבדה ושם ייבדק בצורה מדוקדקת יותר, תחת המיקרוסקופ או לאחר ביצוע כימיה אנליטית.
בחלק מהמקרים מכילים סלעי פרץ פלסיים פנוקריסטים של מינרלים מאפיים, בדרך כלל הורנבלנדה, פירוקסן או פלגיוקלז סידני, ולכן יש צורך לכנות סלעים אלו על פי המינרל הפנוקריסטי שלהם כדוגמת "פלסיט נושא הורנבלנדה".
קיימות שתי שיטות מקובלות למיון סלעי יסוד:  "מיון TAS”‏ (Total-Alkali-Silica) המשמש עד היום כדרך למיון סלעי פרץ בלבד, ו"דיאגרמת QAPF"‏ (Quartz, Alkali feldspar, Plagioclase, Feldspathoid) המשמשת בעיקר למיון סלעי תהום, אבל גם סלעי פרץ. המונח הכימי "סלע פלסי" ניתן ככינוי לסלעי פרץ על פי "מיון TAS” שנוצר על ידי "לה מיטרה" ב-1975, אבל המונח התפשט מעבר לכך. בעת מיון סלעים פלסיים פנריטיים נעשה שימוש ב"דיאגרמת QAPF" והכינוי שמקבל הסלע ניתן בהתאם למינוח הגרניט. לרוב נכללים מינרלים מאפיים בשם, למשל "גרניט נושא הורנבלנדה", שכן המונח גרניט כבר כולל בתוכו קיומם של קוורץ ופצלת השדה.
המיון המקובל של סלעים פלסיים מתבסס על מרקם הסלע.
| מרקם הסלע | שם הסלע הפלסי |
| --- | --- |
פגמטיטי: גרניט פגמטיטי
גס גרגיר (פנריטי): גרניט
גס גרגיר ופורפירי: גרניט פורפירי
דק גרגיר ואפינטי: ריוליט
דק גרגיר ופורפירי: ריוליט פורפירי
פירוקלסטי: טוף או ברקציה ריוליטיים
נקבובי: פומיס
שקדי: אין
זגוגיתי: אובסידיאן
פיקוס טינקטוריה

| פיקוס טינקטוריה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: תותיים
סוג:: פיקוס
מין:: פיקוס טינקטוריה
שם מדעי
 Ficus tinctoria ‏פורסטר, 1786
פיקוס טינקטוריה (שם מדעי: Ficus tinctoria; מכונה גם dye fig או humped fig) הוא עץ אפיפיט חלקי, והוא אחד המינים המכונים "תאנה חונקת".
תפוצת העץ היא ביבשת אסיה, בעיקר באוסטרליה, מלזיה והאיים הדרומיים באוקיינוס השקט.
העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב.
לעץ בדרך כלל יש עלווה חלקה וירוקה. הוא צומח רבות ליד או מעל סלעים, ועליו הם סגלגלים וא-סימטריים. פריו של הפיקוס הוא בצבע חום-חלודה, ומפיקים ממנו צבע טבעי לצביעת בגדים מסורתיים באיי אוקיאניה ובאינדונזיה. העץ משמש לעיתים גם כמרכיב ברפואה טבעית אצל המקומיים, והוא נמצא בסכנת הכחדה מקומית.
הערות שוליים

↑  פיקוס טינקטוריה באתר הרשימה האדומה של IUCN
↑  ברנרד היילנד, גיליון עובדות - פיקוס טינקטוריה (ארכיון)
↑  Liu W., Wang P., Li J., Liu Wenyao, and Li Hongmei (2014), Plasticity of source‐water acquisition in epiphytic, transitional and terrestrial growth phases of Ficus tinctoria, Ecohydrol., 7; pages 1524–1533, doi:10.1002/eco.1475
↑  
Janet Franklin; Gunnar Keppel; W. Arthur Whistler (2008). "The vegetation and flora of Lakeba, Nayau and Aiwa Islands, Central Lau Group, Fiji" (PDF). Micronesica. 40: 169–225. אורכב מ-המקור (PDF) ב-2012-02-13.
↑  Cook Islands Biodiversity : Ficus tinctoria - Dye Fig, cookislands.bishopmuseum.org
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
פורד בנטם

| --- | --- |

Ford Bantam, שנת 1992
 מאפיינים כלליים
 יצרן:  פורד (שם מלא: Ford Motor Company)
 שנות ייצור:  1983–2011
 הרכבה:  דרום אפריקה דרום אפריקה
 מפרט טכני
 מנוע:  4 צילינדרים, 1,600 סמ"ק (דור ראשון) 4 צילינדרים, 1,300 סמ"ק (דור שני) 4 צילינדרים, 1,600 סמ"ק (דור שני) 4 צילינדרים, 1,300 סמ"ק, 8 שסתומים, המפיק 55 כ"ס ב-5,500 סל"ד (דור שלישי) 4 צילינדרים, 1,600 סמ"ק, 8 שסתומים, המפיק 70 כ"ס (דור שלישי) 4 צילינדרים, 1,800 סמ"ק מנוע דיזל (דור שלישי) 4 צילינדרים, 1,400 סמ"ק (מנוע פורד מסוג "Ford DLD engine") (דור שלישי, יוצר משנת 2009)
פורד בנטם (באנגלית: Ford Bantam) היא מכונית מתוצרת קונצרן הרכב פורד (שם מלא: Ford Motor Company), שיוצרה בגרסאות טנדר ומסחרית בדרום-אפריקה, בין השנים 1983–2002.
תצורות

טנדר
מסחרית
דורות

דור ראשון - התבסס על דגמי פורד אסקורט דור שלישי, היה קרוי גם מאזדה רוסטלר (יוצר בין השנים 1983-1990)
דור שני - התבסס על דגם מאזדה 323, היה קרוי גם מאזדה רוסטלר (יוצר בין השנים 1991-2002)
דור שלישי - דגם ה"פורד בנטם" השתמש בחזית של  דגם הפורד פיאסטה - דור חמישי, (שם קוד: "code-named BE91") (יוצר בין השנים 2003-2011)
דורות > דרגות גימור דור שלישי

XL
XLT
XLE
דורות > דרגות גימור דור שלישי > אבזור

דגם 1,3i - רדיו/ טייפ כסטנדרט
דגם 1,3i XL  - רדיו/CD ומזוג אוויר כסטנדרט (אופציונלי: זוג כריות אוויר (נהג+נוסע)
דגם 1,6i  - רדיו/טייפ כסטנדרט
דגם XLT -  רדיו/CD ומזוג אוויר  כסטנדרט (אופציונלי: זוג כריות אוויר (נהג+נוסע)
דגם  XLE  - רדיו/CD, מזוג אוויר וזוג כריות אוויר (נהג+נוסע) כסטנדרט
דגם 1,8i דיזל - רדיו/ טייפ כסטנדרט
דגם 1,8i XL דיזל - רדיו/CD ומזוג אוויר כסטנדרט  (אופציונלי: זוג כריות אוויר (נהג+נוסע)
תמונות

פורד בנטם - טנדר
פורד בנטם - טנדר
פורד בנטם - מסחרית
ראו גם

פורד
טנדר
מסחרית
לקריאה נוספת

פורד בנטם - תמונות דגמי טנדר ומסחרית (olx.co.za/cars-bakkies_c378/q-bantam )
הערות שוליים

↑  פורד בנטם ^ African Business, African Business Publications, 1994, page 114 books.google.co.uk
↑  סיום ייצור "פורד בנטם" iol.co.za/motoring/industry-news
↑  פורד בנטם - תמונות en.wheelsage.org/ford/bantam/pictures
↑  מראה חדש לפורד בנטם 2006  wheels24.co.za/NewModels/New-look-Ford-Bantam
↑  פורד בנטם דור שלישי  carmag.co.za/news_post/ford-bantam
פיקוס וירנס

| פיקוס וירנס |
| --- | --- |
 פיקוס וירנס
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: ורדנאים
משפחה:: תותיים
סוג:: פיקוס
מין:: פיקוס וירנס
שם מדעי
 Ficus virens ‏אייטון, 1789

פיקוס וירנס
פיקוס וירנס (שם מדעי: Ficus virens; מכונה גם white fig‏, manbornde או pilkhan) הוא מין עץ אפיפיט חלקי, והוא אחד המינים המכונים "תאנה חונקת".
תפוצת העץ היא ביבשת אסיה, בעיקר בצפון אוסטרליה, מלזיה והודו.
העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב.
אחד מהעצים המפורסמים ממין זה הוא "Curtain Fig Tree" (אנ'), שנמצא בקווינסלנד שבאוסטרליה, ומהווה אטרקציה תיירותית פופולרית.
העץ גדל עד לגובה של 24–27 מטרים באזורים יבשים, ויכול להגיע עד לגובה של 32 מטרים באזורים לחים יותר.
לעץ יש שתי תקופות צמיחה ופריחה עיקריות: בין פברואר לתחילת מאי ובין יוני לתחילת ספטמבר. עליו הם בגוון ורוד-אדמדם, ולעיתים צמרתו גדולה יותר מאשר הגזע עצמו.
עליו של העץ משמשים לתיבול של מאכלי קארי במטבח התאילנדי, והם מכונים בתאילנדית: "ผักเลือด".
הערות שוליים

↑  פיקוס וירנס באתר הרשימה האדומה של IUCN
↑  Garde, Murray. "manbornde". Bininj Kunwok Online Dictionary. Bininj Kunwok Regional Language Centre. נבדק ב-31 במאי 2019. {{cite web}}:  (עזרה)
↑  Liu W., Wang P., Li J., Liu Wenyao, and Li Hongmei (2014), Plasticity of source‐water acquisition in epiphytic, transitional and terrestrial growth phases of Ficus tinctoria, Ecohydrol., 7; pages 1524–1533, doi:10.1002/eco.1475
↑  c=AU; o=The State of Queensland; ou=Department of Environment and Science; ou=Corporate Communications, The Curtain Fig Tree | Environment, land and water, apps.des.qld.gov.au, ‏2015-06-09 (באנגלית)
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
פיראולופור

שרטוט סכמתי של פיראולופור, נעשה על ידי האחים נייפס בסביבות 1806
פִּירֶאוֹלוֹפוֹר (בצרפתית: Pyréolophore) הוא סוג של מנוע בעירה פנימית שהמציאו האחים נִיסֶפוֹר וקלוֹד (אנ') נייפס (Niépce) משַׁאלוֹן-סוּר-סוֹן בצרפת בתחילת המאה ה-19. ב-1807 בנו האחים אב-טיפוס של המנוע, ואחר כך התקינו אותו בסירה והשיטו אותה בהצלחה בנהר סון. הפיראולופור ייצר התפוצצויות מבוקרות של דלק אבקתי בתוך תא מתכת מלא באוויר, והדף האוויר נוצל לדחיפת מים מקצה צינור בירכתי הסירה, בדומה לפעולת אופנוע ים. הדלק האבקתי היה נבגי ליקופודיום טחונים (Lycopodium powder) או פחם גרוס היטב ומעורב בשרף. הפיראולופור נחשב למנוע הבעירה הפנימית הראשון וגם למנוע הימי הראשון מסוג זה. ב-20 ביולי 1807 רשמו האחים פטנט על המצאתם, שאושר בחתימת ידו של נפוליאון בונפרטה קיסר צרפת. המנוע סבל מחסרונות מובנים שנבעו מעיקרון פעולתו, ועל כן לא היה לו שימוש מעשי.
"פיראולופור" הוא הלחם בסיסים של שלוש מילים ביוונית עתיקה: πῦρ (פִּיר) 'אֵשׁ', Αἴολος (אַיְאוֹלוֹס) 'רוּחַ' וְ- φορός (פוֹרוֹס) 'מוֹעִיל'.
הערות שוליים

↑  φορός in Liddle and Scott, A Greek-English Lexicon.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
פלוגלס

| --- | --- |

 סוגה:  ילדים
 בימוי:  אפרת קרצמן
 מדבבים בעברית:  גיא זיידמן, שירה נאור, לני כהן, גיא רייפמן, תמי ברק, אמנון וולף, רום קלטר, איילה פלדמן, אדם זילברמן, אורה שולמן, אריאל קלטר, טלי בן-יוסף, לורן סביר, מונה מור, ספיר דרמון, ערד רובינשטיין
 ארץ מקור:  הממלכה המאוחדת 
 מספר עונות:  3[דרוש מקור]
 מספר פרקים:  130[דרוש מקור]
 הפקה
 מפיק:  מעיין שניידר-משה, עדי וולוצקי
 הפצה:  Banijay Kids & Family Distribution, נטפליקס 
 מוזיקה:  גילן שחף
 אורך פרק:  11 דקות
 שידור
 רשת שידור:  Universal Kids 
 רשת שידור בישראל:  ערוץ הופ!
 תקופת שידור מקורית:  15 בינואר 2016 – 22 במרץ 2020 
 תקופת שידור בישראל:  2016 – לא ידוע
 קישורים חיצוניים
 אתר רשמי
 דף התוכנית ב-IMDb
 
פלוגלס (באנגלית: Floogals) היא סדרה בריטית לילדים בשילוב הנפשה ולייב אקשן שעלתה לשידור בשנת 2016. בישראל שודרה הסדרה בדיבוב לעברית בערוץ הופ!.
עלילת הסדרה

הפלוגלים הם חייזרים ידידותיים וסקרניים שהגיעו לכדור הארץ כדי לחקור את בני האדם וללמוד על חייהם.
לאחר נחיתת הפלוגלים בכדור הארץ, ילד קטן מוצא את החללית שלהם ותולה אותה על תקרת חדר השינה שלו ומשם הפלוגלים יוצאים להרפתקאות. הפלוגלים אוהבים לגלות דברים מעניינים על עולם בני האדם בעזרת שאלות וניסויים ובכל פרק נתקלים בחפץ מכדור הארץ שאינם מכירים ומנסים לגלות מידע אודותיו. לאחר סיום המחקר הם מעבירים את הממצאים למפקד הבסיס בכוכב ממנו הגיעו. אם המפקד אוהב את החפץ, הפלוגלים מקבלים מדבקה עם התמונה של החפץ שחקרו.
דמויות

פליקר (גיא זיידמן) - קפטן החללית, לבוש בחליפה אדומה ומכנה את עצמו בשם "קפטן פליקר פלוגל".
פלו (שירה נאור, לני כהן) - הקצינה הראשית, לבושה בחליפה צהובה ומכנה את עצמה בשם "הקצינה הראשית פלו פלוגל".
בומר (גיא רייפמן) - חניך צעיר, לבוש בחליפה ירוקה ומכנה את עצמו בשם "פלוגל בומר ג'וניור".
הדמויות הראשיות.
מימין לשמאל: פליקר, בומר, פלו.
פורמולה 1 עונת 2002

| --- | --- |

מיכאל שומאכר זכה באליפות בפעם החמישית
 סוג תחרות:  מרוץ מכוניות
 תאריך התחלה:  3 במרץ 2002
 תאריך סיום:  13 באוקטובר 2002
 מספר עונה:  53
 מספר מרוצים בעונה:  17
 זוכה באליפות הנהגים:  מיכאל שומאכר
 נקודות הנהג הזוכה:  144
 זוכה באליפות היצרנים:  פרארי
 נקודות היצרן הזוכה:  221
 → פורמולה 1 עונת 2001 פורמולה 1 עונת 2003 ← 
במסגרת פורמולה 1 של שנת 2002 נערכו 17 מרוצים. עונת 2002 נחשבת לאחת מהעונות הפחות מעניינות במהלך השנים, בעקבות שליטתו הבלתי מעורערת של מיכאל שומאכר בדירוג הנהגים לאורך העונה, וכן שליטתה של קבוצת פרארי בדירוג הקבוצות. בסיום העונה, הוביל שומאכר על פני חברו לקבוצת פרארי רובנס באריקלו שסיים במקום השני בפער עצום של 67 נקודות.
כבכל עונה, חלו מספר שינויים בתקנון. העיקריים שבהם היו:
איסור על מערכות אלקטרוניות המאיצות את הרכב מיד בהתחלף רמזור הזינוק לירוק.
איסור על מערכות המסייעות בהכוונת הרכב אוטומטית.
הגדלת שטח המראות ב-20%.
הגדלת שטח האור האחורי ב-50%.
קבוצות ונהגים

| קבוצה | יצרן | שלדה | מנוע | צמיגים | מספר | נהגים | סיבובים |
| --- | --- | --- | --- | --- | --- | --- | --- |
| איטליה סקודריה פרארי מרלבורו | פרארי | פרארי F2001 פרארי F2002 | פרארי 050 פרארי 051 | B | 1 | גרמניה מיכאל שומאכר | 1–17 |
| איטליה סקודריה פרארי מרלבורו | פרארי | פרארי F2001 פרארי F2002 | פרארי 050 פרארי 051 | B | 2 | ברזיל רובנס באריקלו | 1–17 |
| בריטניה ווסט מקלארן מרצדס | מקלארן-מרצדס | מקלארן MP4-17 | מרצדס FO110M | M | 3 | בריטניה דייוויד קולטהרד | 1–17 |
| בריטניה ווסט מקלארן מרצדס | מקלארן-מרצדס | מקלארן MP4-17 | מרצדס FO110M | M | 4 | פינלנד קימי רייקונן | 1–17 |
| בריטניה BMW ויליאמס F1 | ויליאמס-BMW | ויליאמס FW24 | BMW P82 | M | 5 | גרמניה ראלף שומאכר | 1–17 |
| בריטניה BMW ויליאמס F1 | ויליאמס-BMW | ויליאמס FW24 | BMW P82 | M | 6 | קולומביה חואן פבלו מונטויה | 1–17 |
| שווייץ סאובר פטרונס | סאובר-פטרונס | סאובר C21 | פטרונס 02A | B | 7 | גרמניה ניק היידפלד | 1–17 |
| שווייץ סאובר פטרונס | סאובר-פטרונס | סאובר C21 | פטרונס 02A | B | 8 | ברזיל פליפה מאסה | 1–15, 17 |
| שווייץ סאובר פטרונס | סאובר-פטרונס | סאובר C21 | פטרונס 02A | B | 8 | גרמניה היינץ-הראלד פרנצן | 16 |
| אירלנד DHL ג'ורדן הונדה | ג'ורדן-הונדה | ג'ורדן EJ12 | הונדה RA002E | B | 9 | איטליה ג'אנקרלו פיסיקלה | 1–17 |
| אירלנד DHL ג'ורדן הונדה | ג'ורדן-הונדה | ג'ורדן EJ12 | הונדה RA002E | B | 10 | יפן טאקומה סאטו | 1–17 |
| בריטניה לאקי סטרייק BAR הונדה | BAR-הונדה | BAR 004 | הונדה RA002E | B | 11 | קנדה ז'אק וילנב | 1–17 |
| בריטניה לאקי סטרייק BAR הונדה | BAR-הונדה | BAR 004 | הונדה RA002E | B | 12 | צרפת אוליבייה פאניס | 1–17 |
| צרפת מילד סבן רנו F1 | רנו | רנו R202 | רנו RS22 | M | 14 | איטליה יארנו טרולי | 1–17 |
| צרפת מילד סבן רנו F1 | רנו | רנו R202 | רנו RS22 | M | 15 | בריטניה ג'נסון באטן | 1–17 |
| בריטניה יגואר רייסינג F1 | יגואר-קוסוורת' | יגואר R3 יגואר R3B | קוסוורת'CR-3 קוסוורת'CR-4 | M | 16 | בריטניה אדי אירוויין | 1–17 |
| בריטניה יגואר רייסינג F1 | יגואר-קוסוורת' | יגואר R3 יגואר R3B | קוסוורת'CR-3 קוסוורת'CR-4 | M | 17 | ספרד פדרו דה לה רוסה | 1–17 |
| בריטניה אורנג' ארווס | ארווס-קוסוורת' | ארווס A23 | קוסוורת' CR-3 | B | 20 | גרמניה היינץ-הראלד פרנצן | 1–12 |
| בריטניה אורנג' ארווס | ארווס-קוסוורת' | ארווס A23 | קוסוורת' CR-3 | B | 21 | ברזיל אנריקה ברנולדי | 1–12 |
| איטליה KL מינארדי אסיהטק | מינארדי-אסיהטק | מינארדי PS02 | אסיהטק AT02 | M | 22 | מלזיה אלכס יונג | 1–12, 15–17 |
| איטליה KL מינארדי אסיהטק | מינארדי-אסיהטק | מינארדי PS02 | אסיהטק AT02 | M | 22 | בריטניה אנתוני דייווידסון | 13–14 |
| איטליה KL מינארדי אסיהטק | מינארדי-אסיהטק | מינארדי PS02 | אסיהטק AT02 | M | 23 | אוסטרליה מארק ובר | 1–17 |
| יפן פנסוניק טויוטה רייסינג | טויוטה | טויוטה TF102 | טויוטה RVX-02 | M | 24 | פינלנד מיקה סאלו | 1–17 |
| יפן פנסוניק טויוטה רייסינג | טויוטה | טויוטה TF102 | טויוטה RVX-02 | M | 25 | בריטניה אלן מקניש | 1–17 |
מקור:
מרוצים

| סיבוב | מרוץ | מסלול | תאריך | פול פוזישן | הקפה מהירה | נהג מנצח | קבוצה מנצחת |
| --- | --- | --- | --- | --- | --- | --- | --- |
| 1 | אוסטרליה גרנד פרי אוסטרליה | אלברט פארק, מלבורן | 3 במרץ | ברזיל רובנס באריקלו | פינלנד קימי רייקונן | גרמניה מיכאל שומאכר | איטליה פרארי |
| 2 | מלזיה גרנד פרי מלזיה | ספאנג, קואלה לומפור | 17 במרץ | גרמניה מיכאל שומאכר | קולומביה חואן פבלו מונטויה | גרמניה ראלף שומאכר | בריטניה ויליאמס-BMW |
| 3 | ברזיל גרנד פרי ברזיל | אינטרלאגוס, סאו פאולו | 31 במרס | קולומביה חואן פבלו מונטויה | קולומביה חואן פבלו מונטויה | גרמניה מיכאל שומאכר | איטליה פרארי |
| 4 | איטליה גרנד פרי סן מרינו | המסלול הבין-לאומי אנצו ודינו פרארי, אימולה | 14 באפריל | גרמניה מיכאל שומאכר | ברזיל רובנס באריקלו | גרמניה מיכאל שומאכר | איטליה פרארי |
| 5 | ספרד גרנד פרי ספרד | מסלול קטלוניה, ברצלונה | 28 באפריל | גרמניה מיכאל שומאכר | גרמניה מיכאל שומאכר | גרמניה מיכאל שומאכר | איטליה פרארי |
| 6 | אוסטריה גרנד פרי אוסטריה | A1 רינג, שפילברג | 12 במאי | ברזיל רובנס באריקלו | גרמניה מיכאל שומאכר | גרמניה מיכאל שומאכר | איטליה פרארי |
| 7 | מונקו גרנד פרי מונקו | מסלול מונטה קרלו, מונטה קרלו | 26 במאי | קולומביה חואן פבלו מונטויה | ברזיל רובנס באריקלו | בריטניה דייוויד קולטהרד | בריטניה מקלארן-מרצדס |
| 8 | קנדה גרנד פרי קנדה | מסלול ז'יל וילנב, מונטריאול | 9 ביוני | קולומביה חואן פבלו מונטויה | קולומביה חואן פבלו מונטויה | גרמניה מיכאל שומאכר | איטליה פרארי |
| 9 | גרמניה גרנד פרי אירופה | נירבורגרינג, נירבורג | 23 ביוני | קולומביה חואן פבלו מונטויה | גרמניה מיכאל שומאכר | ברזיל רובנס באריקלו | איטליה פרארי |
| 10 | בריטניה גרנד פרי בריטניה | מסלול סילברסטון, סילברסטון | 7 ביולי | קולומביה חואן פבלו מונטויה | ברזיל רובנס באריקלו | גרמניה מיכאל שומאכר | איטליה פרארי |
| 11 | צרפת גרנד פרי צרפת | מסלול מני-קור, מני-קור | 21 ביולי | קולומביה חואן פבלו מונטויה | בריטניה דייוויד קולטהרד | גרמניה מיכאל שומאכר | איטליה פרארי |
| 12 | גרמניה גרנד פרי גרמניה | הוקנהיימרינג, הוקנהיים | 28 ביולי | גרמניה מיכאל שומאכר | גרמניה מיכאל שומאכר | גרמניה מיכאל שומאכר | איטליה פרארי |
| 13 | הונגריה גרנד פרי הונגריה | הונגרורינג, מוגירוד | 18 באוגוסט | ברזיל רובנס באריקלו | גרמניה מיכאל שומאכר | ברזיל רובנס באריקלו | איטליה פרארי |
| 14 | בלגיה גרנד פרי בלגיה | ספא-פרנקורשם, סטאוולוט | 1 בספטמבר | גרמניה מיכאל שומאכר | גרמניה מיכאל שומאכר | גרמניה מיכאל שומאכר | איטליה פרארי |
| 15 | איטליה גרנד פרי איטליה | מסלול מונזה, מונצה | 15 בספטמבר | קולומביה חואן פבלו מונטויה | ברזיל רובנס באריקלו | ברזיל רובנס באריקלו | איטליה פרארי |
| 16 | ארצות הברית גרנד פרי ארצות הברית | אינדיאנפוליס ספידוויי, ספידוויי | 29 בספטמבר | גרמניה מיכאל שומאכר | ברזיל רובנס באריקלו | ברזיל רובנס באריקלו | איטליה פרארי |
| 17 | יפן גרנד פרי יפן | מסלול סוזוקה, סוזוקה | 13 באוקטובר | גרמניה מיכאל שומאכר | גרמניה מיכאל שומאכר | גרמניה מיכאל שומאכר | איטליה פרארי |
דירוג נהגים סופי

| מיקום | נהג | קבוצה | נקודות |
| --- | --- | --- | --- |
| 1 | גרמניה מיכאל שומאכר | איטליה פרארי | 144 |
| 2 | ברזיל רובנס באריקלו | איטליה פרארי | 77 |
| 3 | קולומביה חואן פבלו מונטויה | בריטניה ויליאמס | 50 |
| 4 | גרמניה ראלף שומאכר | בריטניה ויליאמס | 42 |
| 5 | בריטניה דייוויד קולטהרד | בריטניה מקלארן | 41 |
| 6 | פינלנד קימי רייקונן | בריטניה מקלארן | 24 |
| 7 | בריטניה ג'נסון באטון | צרפת רנו | 14 |
| 8 | איטליה יארנו טרולי | צרפת רנו | 9 |
| 9 | בריטניה אדי ארוויין | בריטניה יגואר | 8 |
| 10 | גרמניה ניק היידפלד | שווייץ סאובר | 7 |
| 10 | איטליה ג'אנקרלו פיסיקלה | בריטניה ג'ורדן | 7 |
| 12 | קנדה ז'אק וילנב | יפן הונדה | 4 |
| 12 | ברזיל פליפה מאסה | שווייץ סאובר | 4 |
| 14 | צרפת אוליביה פאניס | יפן הונדה | 3 |
| 15 | יפן תקומה סאטו | בריטניה ג'ורדן | 2 |
| 15 | אוסטרליה מארק ובר | איטליה מינרדי | 2 |
| 15 | פינלנד מיקה סאלו | יפן טויוטה | 2 |
| 15 | גרמניה היינץ הרולד פרנצן | בריטניה ארוז | 2 |